На основу члана 119.став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018, 10/2019. 6/2020. и 129/2021.- даље: Закон) и члана 40. Статута ЕШ „Ђука Динић“ у Лесковцу - даље: Школа) Школски одбор је на седници одржаној дана 11.02.2022. године, донео

**ПРАВИЛНИК О ВАСПИТНО-ДИСЦИПЛИНСКОЈ**

**И МАТЕРИЈАЛНОЈ ОДГОВОРНОСТИ УЧЕНИКА**

**ЕШ „ЂУКА ДИНИЋ“ У ЛЕСКОВЦУ**

**I ОПШТЕ ОДРЕДБЕ**

Члан 1.

 Овим Правилником уређују се права, обавезе и одговорност ученика, васпитно-дисциплински поступак, васпитне и васпитно-дисциплинске мере, надлежност за изрицање мера, правна заштита ученика и материјална одговорност ученика.

Члан 2.

 Уписом у школу ученик стиче права, обавезе и одговорности прописане Законом, статутом и овим правилником.

 Организацијом рада школa омогућава ученику несметано остваривање његових права и испуњавање обавеза у остваривању права на стицање образовања.

**II ПРАВА, ОБАВЕЗЕ И ОДГОВОРНОСТ УЧЕНИКА**

**Права ученика**

Члан 3.

 Права ученика остварују се у складу са потврђеним међународним уговорима, Законом о основама система образовања и васпитања и посебним законима, а школа, односно сви запослени дужни су да обезбеде њихово остваривање, а нарочито право на:

1) квалитетан образовно-васпитни рад који обезбеђује остваривање принципа и циљева из члана 7. и 8. Закона;

2) уважавање личности;

3) подршку за свестрани развој личности, подршку за посебно исказане таленте и њихову афирмацију;

4) заштиту од дискриминације, насиља, злостављања и занемаривања;

5) благовремену и потпуну информацију о питањима од значаја за образовање и васпитање;

6) информације о правима и обавезама;

7) учешће у раду органа школе у складу са Законом и посебним законом;

8) слободу удруживања у различите групе, клубове и организовање ученичког парламента:

9) јавност и образложење оцене и подношење приговора на оцену и испит;

10) покретање иницијативе за преиспитивање одговорности ученика у образовно-васпитном процесу уколико права из става 2. тачке 1)-9) овог члана нису остварена;

11) заштиту и правично поступање установе према ученику;

12) на стипендију, кредит, смештај и исхрану у дому ученика у складу са посебним законом;

13) друга права у области образовања и васпитања у складу са законом.

Ученик, родитељ, односно други законски заступник ученика може да поднесе писмену пријаву директору школе у случају повреде права из става 1.овог члана или непримереног понашања запослених према ученику, у року од осам дана од дана сазнања о повреди права. У пријави мора бити наведено у чему се састоји повреда права ученика и чиме се она доказује.

 Запослени у школи дужан је да одмах по сазнању, а најкасније наредног радног дана, поднесе писмену пријаву директору да је учињена повреда права детета и ученика.

У пријави из става 2.и 3. мора бити наведено у чему се састоји повреда права ученика и чиме се она доказује.

 Директор је дужан да пријаву из ст. 2. и 3. овог члана размотри и да, уз консултацију са учеником и родитељем, односно другим законским заступником ученика, као и запосленим одлучи и предузме одговарајуће мере, у року од осам дана од дана пријема пријаве.

**Обавезе ученика**

Члан 4.

У остваривању својих права ученик не сме да угрожава друге у остваривању права.

 Ученик има обавезу да:

1) редовно похађа наставу и извршава школске обавезе;

2) поштује правила понашања у школи, одлуке директора и органа школе;

3) ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) чува имовину школе и чистоћу и естетски изглед школских просторија;

7) стара се о очувању животне средине и понаша у складу са правилима еколошке етике.

**Васпитни рад са учеником**

Члан 5.

Према ученику који не поштује односно повређује правила понашања школе, или не поштује одлуке директора и органа школе, неоправдано изостане са наставе пет часова, односно према ученику који својим понашањем угрожава друге у остваривању њихових права, школа ће, уз учешће родитеља односно другог законског заступника, појачати васпитни рад активностима у оквиру одељењске заједнице, одељењског старешине, педагога, посебних тимова, а када је неопходно сарађиваће и са установама социјалне и здравствене заштите, у циљу промене понашања ученика.

**Одговорност ученика**

Члан 6.

 Ученик може да одговара за лакшу повреду утврђену овим Правилником, за тежу повреду обавеза која је у време извршења била прописана законом, и за повреду забране из члана 110-112.Закона о основама система образовања и васпитања.

**Лакше повреде обавеза ученика и васпитне мере**

Члан 7 .

 Лакше повреде обавеза ученика су:

1) неоправдано изостајање са наставе и других облика образовно-васпитног рада до 25 часова у току школске године;

2) ометање извођења наставе, испита и других облика образовно-васпитног рада у учионици и другим просторијама школе;

3) недолично понашање према другим ученицима, наставницима, стручним сарадницима и другим запосленима у школи;

4) изазивање нереда у просторијама школе и школском дворишту, недисциплиновано понашање;

5) непоштовање одлука надлежних органа школе;

6) необавештавање родитеља, односном другог законског заступника ученика о резултатима учења и владања и непреношење порука одељенског старешине, других наставника и стручних сарадника;

7) оштећење школске зграде, просторија, инвентара, инсталација и прибора запослених у школи;

8) оштећење или уништење личних ствари и прибора других ученика, наставника и других запослених у школи;

9) неоправдано закашњавање на редовну наставу и друге облике образовно-васпитног рада;

10) нарушавање естетског изгледа школе и школског дворишта (бацање отпада, уништавање садница и зелених површина, писање по зидовима и сл);

11) злоупотреба лекарског оправдања-уверења;

12) напуштање часа без одобрења наставника;

13) недоношења прибора за обављање наставе, опреме за физичко васпитање и других облика образовно-васпитног рада, по налогу наставника;

14) непримерено понашање ученика на екскурзији и другим ваннаставним активностима које организује школа;

15) долажење у школу и на друга места на којима се организују школске активности неприкладно одевен;

16) ометање дежурног ученика школе;

17) увођење у школу лица које није ученик школе;

18) непридржавање и непоштовање правила понашања у школи утврђеним општим актом школе;

19) употреба мобилног телефона, електронских уређаја и других средстава којима се ремети дисциплина на часу или на другим облицима образовно-васпитног рада, а којима се не угрожавају права других и не служе за превару у поступку оцењивања.

20 ) колективно изостајање са наставе.

Члан 8.

 Ученик одговара за лакше повреде обавеза ученика прописане овим правилником.

 За лакшу повреду обавезе ученика могу се изрећи васпитне мере:

1) опомена,

2) укор одељенског старешине,

3) укор одељенског већа, на основу изјашњавања наставника који остварују наставу у одељењу ученика,

у складу са овим правилником.

 Васпитне мере изричу се ученику без вођења васпитно-дисциплинског поступка, у школској години у којој је учињена повреда обавезе.

 Васпитна мера из става 1.овог члана може да се изрекне ученику ако је Школа претходно предузела неопходне активности појачаног васпитног рада са учеником, из члана 5. овог правилника.

 Ако Школа није претходно предузела неопходне активности из члана 5.овог Правилника, предузеће их пре изрицања мере.

 Кад ученик неоправдано изостане са наставе 5 часова одељењски старешина је у обавези да без одлагања писмено обавести родитеља ученика и појача васпитни рад са учеником.

 Упоредо са изрицањем ових мера ученику Школа одређује и обавезу обављања друштвено-корисног, односно хуманитарног рада у просторијама или ван просторија Школе, под надзором наставника, односно стручног срадника. Друштвено- користан и хуманитарни рад се одређује ученику зависно од тежине повреде обавезе, психофизичке и здравствене способности ученика, узраста и других параметара, и о томе одмах обавештава родитељ, односно други законски заступник ученика.

 Опомену и укор одељењског старешине изриче одељењски старешина, а укор одељењског већа изриче Одељењско веће.

Члан 9.

 Опомена се изриче за неоправдано изостајање са наставе и других облика образовно-васпитног рада од 5 до 8 часова у току школске године или због учињене друге лакше повреде обавеза ученика.

 Укор одељењског старешине изриче се за неоправдано изостајање са наставе и других облика образовно-васпитног рада од 9 до 16 часова у току школске године или због учињене друге лакше повреде обавеза ученика.

Члан 10.

 Укор одељењског већа се изриче за неоправдано изостајање са наставе и других облика образовно-васпитног рада од 17 до 25 часова у току школске године или због учињене друге лакше повреде обавеза ученика.

 Укор одељењског већа изриче Одељењско веће већином гласова свих чланова одељењског већа на предлог одељењског старешине или било ког члана одељењског већа. Гласање је јавно.

**III ВАСПИТНО-ДИСЦИПЛИНСКИ ПОСТУПАК И ВАСПИТНО-ДИСЦИПЛИНСКЕ МЕРЕ**

**Теже повреде обавеза ученика и васпитно-дисциплинске мере**

Члан 11.

 Ученик одговара за тежу повреду обавеза ученика, ако је тежа повреда у време када је учињена била прописана Законом.

 Теже повреде обавеза ученика су:

1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;

2) преправка или дописивање података у јавној исправи коју издаје школа или орган, односно исправи коју изда други орган;

3) уништење или крађа имовине школе, привредног друштва, предузетника, ученика или запосленог;

4) поседовање, подстрекивање, помагање, давање другом ученику и употреба алкохола, дувана, наркотичког средства или психоактивне супстанце;

5) уношење у школу или другу организацију оружја, пиротехничких средстава или другог предмета којим може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања.

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештења родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекције понашања ученика.

За повреду из става 3.тачка 8) и 9) овог члана обавезна је поступност у изрицању мера.

Члан 12.

 За тежу повреду обавезе ученику се изриче васпитно-дисциплинска мера:

1) укор директора,

2) укор наставничког већа,

3) искључење ученика из школе.

 Мера из става 1.овог члана може да се изрекне ученику ако је школа претходно предузела неопходне активности појачаног васпитног рада са учеником, из члана 5. овог Правилника.

 Ако школа није претходно предузела неопходне активности из члана 5.овог правилника, предузеће их пре изрицања мере.

 Када предузете неопходне активности доведу до позитивне промене понашања ученика, обуставиће се поступак.

 Мера из става 1.овог члана изриче се ученику након спроведеног васпитно-дисциплинског поступка и утврђене одговорности.

 Наставничко веће доноси одлуку о васпитно-дисциплинској мери укор наставничког већа и искључења ученика из школе, а директор решење о изреченом укору, односно искључењу ученика из школе.

 Васпитно-дисциплинска мера изриче се ученику у школској години у којој је учињена повреда обавезе.

 Упоредо са изрицањем ових мера ученику школа одређује и обавезу обављања друштвено-корисног, односно хуманитарног рада у просторијама или ван просторија школе, под надзором наставника, односно стручног срадника. Друштвено користан и хуманитарни рад се одређује ученику зависно од тежине повреде обавезе, психофизичке и здравствене способности ученика, узраста и других параметара, и о томе одмах обавештава родитељ, односно други законски заступник ученика.

 Када повреду обавезе учини малолетан ученик, школа одмах, или најкасније наредног дана од учињене повреде обавештава родитеља, односно другог законског заступника ученика и укључује га у одговарајући поступак.

**Повреде забране ученика и васпитно-дисциплинске мере**

**Забрана дискриминације и дискриминаторног поступања**

Члан 13.

 У Школи су забрањени дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здрав­стве­ном стању, сметњи у развоју и инвалидитету, брачном и породичном статусу, осуђи­ваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у нејед­наком положај

 У установи је забрањено страначко организовање и деловање и коришћење простора установе у те сврхе.

**Забрана насиља, злостављања и занемаривања**

Члан 14.

 У школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, ученика, одраслог, родитеља односно другог законског заступника или трећег лица у школи.

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика.

Занемаривање и немарно поступање представља пропуштање Школе или запосленог да обезбеди услове за правилан развој ученика.

 Школа је дужна да одмах поднесе пријаву надлежном органу ако се код ученика или одраслог примете знаци насиља, злостављања или занемаривања.

 Физичким насиљем сматра се: физичко кажњавање ученика од стране запо­сле­ног, родитеља или трећег лица у Школи; свако понашање које може да доведе до ствар­ног или потенцијалног телесног повређивања ученика или запосленог; насилно понаша­ње запосленог према ученику, као и ученика према другом ученику или запо­сленом.

Психичким насиљем сматра се понашање које доводи до тренутног или трајног угрожавања психичког и емоционалног здравља и достојанства.

Социјалним насиљем сматра се искључивање ученика из групе вршњака и различитих облика активности Школе.

Сексуалним насиљем и злостављањем сматра се понашање којим се ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за прости­туцију, порнографију и друге облике сексуалне експлоатације.

Дигиталним насиљем и злостављањем сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб-сајта (web site), четовањем, укључивањем у форуме, социјалне мре­же и другим облицима дигиталне комуникације.

 Школа је дужна да надлежном органу пријави сваки облик насиља, злостављања и занемаривања у школи почињен од стране родитеља, односно другог законског заступника или трећег лица у установи.

**Забрана понашања које вређа углед, част или достојанство**

Члан 15.

 Забрањено је свако понашање запосленог према ученику и одраслом; ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; ученика и одраслог према другом ученику или одраслом, којим се вређа углед, част или достојанство.

Члан 16.

 Ученик одговара за повреду забране, ако је повреда забране у време када је учињена била прописана Законом.

 Забране за чију повреду је ученик одговоран прписане су чланом 110-112.Закона о основама система образовања и васпитања и чланом 13, 14. и 15. овог Правилника.

 За учињену повреду забране ученику се изриче васпитно-дисциплинска мера:

1) укор директора или укор наставничког већа,

2) искључење ученика из школе.

 Мера из става 3. овог члана може да се изрекне ученику ако је школа претходно предузела неопходне активности појачаног васпитног рада са учеником, из члана 5. овог правилника.

 Ако школа није претходно предузела неопходне активности из члана 5.овог правилника, предузеће их пре изрицања мере.

 Када предузете неопходне активности доведу до позитивне промене понашања ученика, обуставиће се поступак, осим ако је учињеном повредом забране озбиљно угрожен идентитет другог лица.

 Мера из става 3.овог члана изриче се ученику након спроведеног васпитно-дисциплинског поступка и утврђене одговорности.

 Васпитно-дисциплинска мера изриче се ученику у школској години у којој је учињена повреда забране.

 Упоредо са изрицањем ових мера ученику школа одређује и обавезу обављања друштвено-корисног, односно хуманитарног рада у просторијама или ван просторија школе, под надзором наставника, односно стручног срадника.Друштвено користан и хуманитарни рад се одређује ученику зависно од тежине повреде обавезе, психофизичке и здравствене способности ученика, узраста и других параметара, и о томе одмах обавештава родитељ, односно други законски заступник ученика.

 Када повреду забране учини малолетан ученик, школа одмах, или најкасније наредног дана од учињене повреде обавештава родитеља, односно другог законског заступника ученика и укључује га у одговарајући поступак.

**Васпитно-дисциплински поступак**

Члан 17.

 За теже повреде обавеза ученика и за повреде забране из чл.110-112. Закона и члана 13-15. овог Правилника школа води васпитно-дисциплински поступак о којем обавештава родитеља, односно другог законског заступника ученика.

 Одељењски старешина или друго лице које има сазнање о извршеној повреди обавештава директора школе да постоји основана сумња да је ученик извршио тежу повреду обавезе или повреду забране из члана 13-15. овог Правилника.

 Лице из става 2.овог члана доставља директору податке о ученику, опис теже повреде обавезе ученика, односно забране, време, место и начин извршења повреде и одговарајуће доказе.

Члан 18.

 За учињену тежу повреду обавезе ученика директор закључком покреће васпитно-дисциплински поступак најкасније у року од осам дана од дана сазнања, а за учињену повреду забране из чл. 110-112. Закона, закључком покреће поступак одмах, а најкасније у року од два дана од дана сазнања, о чему одмах, а најкасније наредног радног дана обавештава родитеља, односно другог законског заступника.

 Закључак садржи податке о ученику, опис теже повреде обавезе ученика или повреде забране, време, место и начин извршења повреде и одговарајуће доказе.

 Закључак из става 1. овог члана доставља се ученику, односно његовом роди­те­љу или старатељу, одељењском старешини, стручним сарадницима, односно одгова­ра­јућем стручном тиму.

 Закључак садржи податке о ученику, опис теже повреде обавезе ученика, односно повреде забране, време, место и начин извршења повреде и одговарајуће доказе.

 Закључак се доставља ученику, односно његовом родитељу или другом законском заступнику ученика, одељењском старешини, стручном сараднику, одговарајућем стручном тиму.

Члан 19.

 У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву, о чему се води записник. Записник о вођењу васпитно дисциплинског поступка, са подацима о свим спроведеним радњама и мерама, и документацијом везаном за васпитно-дисциплински поступак, се доставља органу који доноси одлуку-решење о васпитно-дисциплинској мери.

 Уколико се родитељ, односно други законски заступник ученика, који је уредно обавештен, не одазове да присуствује васпитно-дисциплинском поступку, директор школе поставља одмах, а најкасније наредног радног дана психолога, односно педагога установе да у овом поступку заступа интересе ученика, о чему одмах обавештава центар за социјални рад.

 Васпитно-дисциплински поступак води и окончава решењем директор, након појачаног васпитног рада са учеником, у року од 30 дана од дана покретања поступка.

Пре доношења решења морају се утврдити све чињенице које су од значаја за његово доношење.

 Ако се у току трајања васпитно-дисциплинског поступка ученик испише из школе, школа је у обавези да у исписницу унесе напомену да је против наведеног ученика покренут васпитно-дисциплински поступак.

**Смањење оцене из владања**

Члан 20.

 Оцена из владања може се смањити ученику коме је изречена васпитно-дисциплинска мера, а могуће је смањити оцену из владања и због понашања за које је ученику изречена васпитна мера.

 Приликом доношењу одлуке о смањењу оцене из владања морају се ценити све околности везане за повреду обавезе и забране, као што су тежина повреде, последице повреде, околности под којима је повреда учињена, степен одговорности ученика, раније понашање и понашање ученика после учињене повреде, узраст и друге околности од утицаја.

 За изречену васпитно-дисциплинску меру укора директора и укора наставничког већа, надлежни орган може смањити оцену из владања ученику, ценећи у сваком конкретном случају степен одговорности ученика и друге релевантне околности наведене у ставу 2.овог члана.

 Владање ученика у току полугодишта може се оценити само описно, тако да и смањена оцена из владања због изречене васпитне, односно васпитно-дисциплинске мере мора да буде описна.

**Неоправдано изостајање ученика са наставе и смањење оцене из владања**

Члан 21.

 Неоправдано изостајање ученика са наставе до 25 часова у току школске године представља лакшу повреду обевезе, за коју се ученику изриче васпитна мера, а може се и смањити оцена из владања у зависности од релевантних околности које се цене у сваком конкретном случају.

 Неоправдано изостајање ученика са наставе више од 25 часова представља тежу повреду обевезе, за коју се ученику смањује оцена из владања и изриче васпитно-дисциплинска мера, уз поштовање принципа поступности у изрицању мера.

 Ученику који је неоправдано изостао са наставе и других облика образовно-васпитног рада од 26 до 30 часова у току школске године, изриче се васпитно-дисциплинска мера укор директора, а ученику који је неоправдано изостао са наставе и других облика образовно-васпитног рада више од 30 часова у току школске године, изриче се васпитно-дисциплинска мера укор наставничког већа, и смањује оцена из владања. Оцену из владања утврђује орган који је изрекао васпитно-дисциплинску меру, ценећи релевантне околности у сваком појединачном случају.

 Владање ученика оцењује се описно у току полугодишта, а бројчано на крају првог и другог полугодишта и утиче на општи успех.

 Закључну оцену из владања утврђује одељенско веће на предлог одељенског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката. Оцена из владања поправља се на предлог одељенског старешине најкасније на крају полугодишта када ученик покаже позитивне промене у свом понашању на основу појачаног васпитног рада са учеником, и прихвата одговорност за своје поступке.

Члан 22.

 Ученику који неоправдано изостаје са наставе смањује се оцена из владања на крају првог и другог полугодишта уколико појачани васпитни рад није довео до позитивне промене у понашању ученика, и то на:

1) врло добро (4) уколико је ученик неоправдано изостајао са наставе од 5-8 часова;

2) добар (3) уколико је ученик неоправдано изостајао са наставе од 9-16 часова;

3) задовољавајуће (2) уколико је ученик неоправдано изостајао са наставе од 17-25 часова;

4) незадовољавајуће (1) уколико је ученик неоправдано изостајао са наставе 26 и више часова.

**Правна заштита ученика**

Члан 23.

 Ученик, родитељ, односно други законски заступник ученика, на изречену васпитно-дисциплинску меру за учињену тежу повреду обавезе или повреду забране може уложити жалбу школском одбору у року од осам дана од дана достављања решења којим се утврђује одговорност ученика и изриче мера.

 О жалби школски одбор одлучује у року од 15 дана од дана достављања жалбе.Жалба одлаже извршење решења.

 Против другостепеног решења о изреченој мери ученик, родитељ односно други законски заступник ученика има право на судску заштиту у управном спору.

**Евиденција о изреченим васпитним и васпитно-дисциплинским мерама**

Члан 24.

 О изреченим васпитним и васпитно-дисциплинским мерама евиденцију води одељенски старешина, уз поштовање начела прописаних законом којим се уређује заштита података о личности.

**Материјална одговорност ученика**

Члан 25 .

 Ученик, његов родитељ, односно други законски заступник ученика одговара за материјалну штету коју ученик нанесе школи намерно или крајњом непажњом, у складу са законом.

 Поступак за утврђивање материјалне одговорности ученика покреће директор својим закључком. Уколико се ради о мањј штети,неће се водити никакав поступак у смислу утврђивања штете, пошто ученик исту надокнади.

 Постојање штете, висину, околности под којима је настала, ко је проузроковао, комисија коју формира директор својик решењем. Обавезни члан комисије је одељењски старешина.

 Висина штете утврђује се на основу ценовника или књиговодствене вредности оштећене или уништене ствари, а ако то није могуће комисија процењује штету уз помоћ стручњака.

 Ако је штету проузроковало више ученика, утврђује се материјална одговорност сваког ученика посебно.

 Уколико није могуће утврдити удео сваког ученика у проузроковању штете, сматра се да су ученици подједнако одговорни и штету надокнађују солидарно.

 Директор, на основу предлога комисије, доноси решење о материјалној одговорности ученика, висини штете и обавези ученика, односно родитеља или другог законског заступника да штету надокнади у одређеном року, а ако је ученик малолетан, у присуству родитеља.

 Накнада штете уплаћује се на рачун школе.

 Ако ученик, односно родитељ или други законски заступник ученика, одбије да штету надокнади, наплата се може тражити преко суда.

 Директор може донети одлуку о ослобођењу ученика, његовог родитеља, односно другог законског заступника ученика, материјалне одговорности за штету, због тешке материјалне ситуације.

 На решење директора о материјалној одговорности ученик, његов родитељ односно други законски заступниик ученика може изјавити жалбу школском одбору, у року од 15 дана од дана пријема решења.

 Школски одбор доноси одлуку о жалби у року од 15 дана од дана пријема жалбе.

**IV ДРУШТВЕНО-КОРИСТАН ХУМАНИТАРНИ РАД УЧЕНИКА**

 Члан 26.

 Друштвено-користан, односно хуманитарни рад школа одређује ученику у складу са тежином учињене лакше и теже повреде обавеза ученика или повреде забране утврђене законом којим се уређују основе система образовања и васпитања, водећи рачуна о психофизичкој и здравственој способности, узрасту и достојанству ученика.

 Циљ одређивања друштвено-корисног, односно хуманитарног рада у школама који се остварује у складу са овим правилником, јесте превенција непожељног и друштвено неприхватљивог понашања ученика кроз развој пожељних и позитивних облика понашања.

 У ситуацији када се мера изриче ученику који наставу похађа по индивидуалном образовном плану узима се у обзир и мишљење представника тима за инклузивно образовање.

 Директор школе, у ситуацији када је учињена тежа повреда обавезе ученика или повреда забране, покреће васпитно-дисциплински поступак, доноси план појачаног васпитног рада и упоредо са тим обавља консултације са родитељем, односно другим законским заступником и учеником и бира од предвиђених активности друштвено-корисног, односно хуманитарног рада активност за меру која се изриче.

 Када се изриче васпитна мера за учињену лакшу повреду обавезе ученика, одељенски старешина, уз планирање појачаног васпитног рада и консултације са родитељем, односно другим законским заступником и учеником, бира од предвиђених активности друштвено-корисног, односно хуманитарног рада активност за меру која се изриче.

 Родитељ, односно други законски заступник обавезан је да, у складу са планом обављања друштвено-корисног, односно хуманитарног рада, активно учествује у остваривању тог плана.

 Друштвено-користан, односно хуманитарни рад остварује се у просторијама или ван просторија школе под надзором наставника, односно стручног сарадника.

 За друштвено-користан, односно хуманитарни рад прописује се временски период/динамика, начин остваривања и лице које је задужено да прати и извештава о остваривању и ефектима активности.

 Активности друштвено-корисног, односно хуманитарног рада (у даљем тексту: активности) се могу организовати и остваривати у групи, одељењу, разреду, односно класи у оквиру школе, као и у другој установи, самостално или уз подршку вршњака, наставника и стручних сарадника.

 Ангажовање ученика у друштвено-корисном, односно хуманитарном раду узима се у обзир код утврђивања закључне оцене из владања на крају првог и другог полугодишта.

 Приликом одређивања активности друштвено-корисног, односно хуманитарног рада одређује се трајање те активности, учесталост и временски период/динамика, узимајући у обзир карактеристике ученика, његов узраст и оптимално време за квалитетно и делотворно остваривање активности. Препоручено трајање активности је од 15 до 45 минута.

**ПРАЋЕЊЕ** друштвено-корисног, односно хуманитарног рада

 Активности одређене уз васпитне мере опомену и укор одељењског старешине, одређује и прати њихово остваривање одељењски старешина самостално, а ако је потребно – уз подршку члана одељенског већа или стручног сарадника.

 Активности одређене уз васпитну меру укор одељењског већа одређује одељењско веће, а прати одељењски старешина у сарадњи са једним или више наставника, односно стручним сарадником, које одреди одељенско веће.

 Активности одређене уз васпитно-дисциплинску меру укор директора изриче директор, а прати одељењски старешина у сарадњи са једним или више наставника, односно стручним сарадником, које одреди директор решењем.

 Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са једним или више наставника, односно стручним сарадником, које одреди директор решењем.

**Евидентирање** друштвено-корисног, односно хуманитарног рада и извештавање о његовим ефектима

 Евиденцију о току спровођења активности води педагог.

 Лице које је задужено за праћење активности подноси извештај о ефектима друштвено-корисног, односно хуманитарног рада органима школе зависно од тога која је васпитна или васпитно- дисциплинска мера изречена, и то за активности одређене уз:

– васпитне мере опомена и укор одељењског старешине – извештава се одељенско веће;

– васпитну меру укор одељењског већа – извештава се одељенско веће;

– васпитно-дисциплинску меру укор директора – извештава се директор школе;

– васпитно-дисциплинску меру укор наставничког већа – извештава се наставничко веће.

**Активности** уз изречену васпитну меру за лакшу повреду обавеза ученика

 Лакше повреде обавеза ученика школа прописује својим општим актом (нпр. не долази прикладно одевен за наменске активности у школи или другом месту на коме школа остварује образовно-васпитни рад; нарушава хигијену школских и других просторија; оштећује одевне предмете, прибор и опрему других ученика; не поштује одлуке надлежних органа школе; не поштује прописана правила понашања у школи; својим понашањем омета остваривање школских манифестација и других облика образовно-васпитног рада; чини повреде првог нивоа прописане Правилником о Протоколу поступања у установи у одговору на насиље, злостављање и занемаривање („Службени гласник РС”, број 30/10) и др.).

 За учињену лакшу повреду обавеза ученику се може изрећи васпитна мера:

1) опомена;

2) укор одељењског старешине;

3) укор одељењског већа.

**Примери активности** друштвено-корисног, односно хуманитарног рада:

– продужетак обавезе редара; још једна недеља

- Читање обавештења

– писање рада/састава и излагање у одељењу на тему у вези са повредом обавезе;

– осмишљавање, израда и уређивање паноа на одређену тему;

– брига о простору у коме ученици бораве (нпр. уређивање учионице, библиотеке, свечане сале; помоћ у размештању клупа, одржавању простора и др.);

– помоћ наставнику (нпр. ученицима којима је потребна подршка и помоћ у учењу и др.);

– помоћ дежурном наставнику за време одмора;

– помоћ стручном сараднику (нпр. у припреми радионице, остваривању радионице, припреми предавања/материјала за остваривање предавања – нпр. дељење материјала, техничка подршка приликом презентације, предавања, радионице и др.);

– помоћ у обављању административних послова (нпр. ковертирање, прекуцавање текстова и др.);

– помоћ школским тимовима (нпр. брига о безбедности ; припрема презентације, радионице, предавања и остваривање предавања/радионице у одељењу и др.);

– организовање посебне хуманитарне акције заједно са Ученичком Парламентом;

– помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе – чишћење снега, лишћа, окопавање цвећа, фарбање ограда, клупа, одржавање спортских терена и др.);

– помоћ помоћно-техничком особљу око сређивања просторија у школи и упознавање са занимањем помоћни радник као и заштитом на раду за ово занимање (одлагање смећа, заштитна опрема, рециклажа и др.);

– учествовање у организацији предавања које остварују спољни сарадници (МУП, Црвени крст, итд.);

– припрема презентације, предавања, радионице за ученике школе и остваривање у одељењима;

– помоћ благајнику,шефу рачуноводства,педагогу,секретару и упознавање са заштитом на раду за занимања људи/запослених

– помоћ наставницима у припреми материјала за организацију ваннаставних активности (секције и сл.);

– уређење школског дворишта (нпр. чишћење снега, окопавање цвећа, фарбање ограда или клупа);

– остваривање предавања за одељењску заједницу на тему безбедности, насиља или друге области у оквиру које је ученик прекршио правила, односно у вези са учињеном повредом обавезе;

– учествовање у организовању/промоцији спортских, музичких, културних и других активности у школи у сарадњи са наставником;

– припрема/организовање представе, презентација видео клипа, стрипа или филма на тему у вези са учињеном повредом обавезе;

– израда флајера, стрипова, видео клипова и др. о небезбедном коришћењу средстава или небезбедном понашању и др.

 Наведене активности се могу комбиновати.

**Активности уз изречену васпитно-дисциплинску меру за тежу повреду обавеза ученика**

 Уз васпитно-дисциплинске мере укор директора и укор наставничког већа, које се могу изрећи за учињену тежу повреду обавезе ученика, ученику се обавезно одређује друштвено-користан, односно хуманитарни рад и спроводи изабрана активност друштвено-корисног, односно хуманитарног рада.

 За учињену тежу повреду – ако је евиденција коју води школа или друга организација, односно орган уништена, оштећена, скривена, изнета, преправљена, подаци дописани, или је украдена ствар која је имовина школе, привредног друштва, предузетника, ученика или запосленог, обавезно је враћање оштећене ствари у пређашње функционално стање када је то могуће, односно куповина или надокнада уништеног.

 Уколико дође до физичког повређивања, неопходно је одредити помоћ повређеном другу у мери у којој је друг који је претрпео штету спреман да прихвати такву помоћ (нпр. ношење торбе – да би се ученику олакшало долажење у школу; помоћ у изради задатака у школи – уколико је ученику отежано бележење/писање; помоћ у изради домаћих задатака и др.)

 Примери активности друштвено-корисног, односно хуманитарног рада за теже повреде обавеза ученика дати су у Табели.

|  |  |
| --- | --- |
| 1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;2) преправка или дописивање података у јавној исправи коју издаје школа или орган, односно исправи коју изда друга организација; | – укључивање у припрему материјала и израду летописа школе, школског часописа и сл.; * приказ о значају важности евиденције и јавних исправа у одељењима или на састанку ученичког парламента;

- приказ историјских догађаја у којима је уништавана значајна документација; |
| 3) уништење или крађа имовине школе, привредног друштва, предузетника, ученика или запосленог;4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;5) уношење у школу или другу организацију оружја, пиротехничког средства или другог предмета којим може да угрози или повреди друго лице;6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања; 7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;9) учестало чињење лакших повреда обавеза у току школске године, под условом да су предузете неопходне мере ради корекције понашања ученика. | – израда презентације и приказ те презентације у одељењима на тему чувања имовине, како личне тако и школске, породичне и имовине других;- Помоћ тиму за превенцију дроге алкохола и малолетничке деликвенције.Приказ презентације о штетности употребе дроге,алкохола,цигарета,брига о простору у коме ученици бораве (нпр. уређивање учионице, библиотеке, продуженог боравка, трпезарије, свечане сале и сл; помоћ у размештању клупа; помоћ у одржавању простора и др.);– помоћ домару и помоћно-техничком особљу у техничком одржавању школе (чишћење снега, лишћа и др.);– помоћ тиму за Безбедност,помоћ у изради брошуре/флајера (нпр. ,,Петарде нису играчке” и дистрибуција по одељењима, разредима и др., интернет дистрибуција и др.);– припрема материјала за рад у вези са темом која је повезана са одређеним понашањем и системом вредности који желимо да ученик промени, односно усвоји;– припрема радионице о Дигиталном насиљу,учествовање у предавањима/трибинама које остварују стручњаци из одговарајућих области;– одлазак у ватрогасну бригаду/ватрогасни дом и информисање о превенцији кроз сарадњу са родитељима–помоћ педагогу у истраживању ,,Узроци изостајања са наставе,, помоћ одељенском старешини, односно наставнику у прикупљању материјала за остваривање предавања на одређену тему; – помоћ тиму за заштиту од насиља у организовању предавања на тему у вези са повредом;– израда презентације на тему која је у вези са повредом обавезе;– помоћ дежурном наставнику;– помоћ педагогу;– помоћ домару у радионици (нпр. поправка) и упознавање са заштитом на раду у установи и друга помоћ домару (нпр. уређење парка и простора око школе – чишћење снега, лишћа, окопавање цвећа, фарбање ограда, клупа, одржавање спортских терена и др.);– помоћ запосленима ангажованим на одржавању хигијене око сређивања просторија у школи и упознавање са овим занимањем, као и заштитом на раду за послове које обављају (нпр. одлагање смећа, заштитна опрема, рециклажа и др.);– помоћ тиму за заштиту од насиља у припреми и остваривању активности у вези са безбедношћу, у складу са узрастом и статусом ученика (брига о безбедности млађих ученика уз присуство наставника, припрема презентација, радионица, предавања, реализација предавања/радионица у одељењу и др.);– израда презентације и држање предавања уз подршку наставника на тему Заштита личних података на интернету;– помоћ дежурном наставнику у остваривању дежурства. |

**Активности** уз изречену васпитно-дисциплинску меру за повреду забране прописане законом

Примери активности друштвено-корисног и хуманитарног рада за повреде забране:

|  |  |
| --- | --- |
| Повреде забране: | Примери активности друштвено-корисног, односно хуманитарног рада: |
| 1) забрана дискриминације;2) забрана насиља, злостављања и занемаривања;3) забрана понашања које вређа углед, част или достојанство. | – организовање предавања/презентације на тему људских права, као и права деце;– организовање предавања/презентације за ученике на неку од тема у вези са грађанским правима, обавезама и одговорностима;– организовање предавања/презентације за родитеље на неку од тема у вези са грађанским правима, обавезама и одговорностима у сарадњи са стручним сарадником и/или наставником; – учествовање у организацији хуманитарне акције за помоћ и подршку угроженима (Црвени крст, Центар за социјани рад, Установе заштите деце без родитељског старања и др.);– подршка педагошком асистенту или личном пратиоцу у пружању подршке ученицима. |

Наведене активности се могу комбиновати.

**Завршне одредбе**

Члан 26.

 Овај Правилник ступа на снагу осмог дана од дана објављивања на огласној табли школе.

Члан 27.

 Даном ступања на снагу овог правилника престаје да важи Правилник о васпитно -дисциплинској и материјалној одговорности ученика деловодни број 893 од 01.07.2019. године.

 Број:\_\_\_\_\_\_\_\_

Датум:\_\_\_\_\_\_\_\_\_\_\_\_2022. године

 Председник Школског одбора

 Милка Илић

 \_\_\_\_\_\_\_\_\_\_\_\_\_\_\_\_\_\_

 Објављено на огласној табли школе \_\_\_\_\_\_\_\_\_\_2022.године

 Секретар школе\_\_\_\_\_\_\_\_\_\_\_\_\_\_\_\_\_\_\_\_